**ΒΙΒΛΙΟ 3 ΚΕΦ. 72.1. ΑΝΑΜΕΙΞΗ ΤΗΣ ΣΠΑΡΤΗΣ**

**Επισημάνσεις Συντακτικού**

***μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση***

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **72.1. *Ἐλθόντων*** δὲ οἱ Ἀθηναῖοι τούς τε πρέσβεις **(**ὡς ***νεωτερίζοντας*** ***ξυλλαβόντες*)**, καὶ **(**ὅσους **ἔπεισαν)**, **κατέθεντο** ἐς Αἴγιναν. | **72.1.** Αλλά όταν έφτασαν στην Αθήνα οι απεσταλμένοι, οι Αθηναίοι θεωρώντας τους υποκινητές της επανάστασης τους συνέλαβαν, και μαζί με όσους είχαν πειστεί στα λόγια τους τούς πήγαν και τους άφησαν στην Αίγινα. | **Κ.Π. Ἐλθόντων δὲ οἱ Ἀθηναῖοι τούς τε πρέσβεις ὡς νεωτερίζοντας ξυλλαβόντες, … καί κατέθεντο ἐς Αἴγιναν.**  **κατέθεντο = ρ., αντ. ρ. η δευτ. προτ. *καὶ ὅσους ἔπεισαν***  ***δὲ οἱ Ἀθηναῖοι = υπκ. ρ.***  ***τούς τε πρέσβεις = αντ. ρ.***  ***Ἐλθόντων***= χρον. μτχ., γενική απόλυτη,  ενν. υποκ. μτχ. τῶν *πρέσβεων*  ***ὡς νεωτερίζοντας***= αιτιολογική μτχ. υποκ. αιτιολογίας,  υποκ. μτχ. *τούς πρέσβεις* (συνημμένη στο υποκ. ρ.)  ***ξυλλαβόντες*** = χρονική μτχ.  υπκ. μτχ. οἱ Ἀθηναῖοι (συνημμένη)  τούς τε πρέσβεις = αντ. μτχ. ξυλλαβόντες  ἐς Αἴγιναν = εμπρθ. πρσδ. τόπου  **Δ.Π. καὶ ὅσους ἔπεισαν, αναφορική προσδιοριστική πρόταση. *Εισάγεται με την αναφ. αντ. ὅσους και εκφέρεται με οριστική γιατί δηλώνει το πραγματικό,***  ***ως αντ. στο ρ. κατέθεντο***  **ἔπεισαν = ρ.**  ***οἱ πρέσβεις= ενν. ως υποκ. ρ.***  ὅσους = αντκ. ρ. |

**ΠΡΑΓΜΑΤΟΛΟΓΙΚΑ ΣΧΟΛΙΑ 72.1.**

1. ***καὶ ὅσους ἔπεισαν: Ποια ήταν η τύχη αυτών των δημοκρατικών της Κέρκυρας που βρέθηκαν***

***στην Αθήνα; Με ποια μέσα φαντάζεστε ότι τους έπεισαν οι πρέσβεις;***Η αντίδραση των Αθηναίων υπήρξε άμεση. Συνέλαβαν τους πρέσβεις, καθώς και όσους από τους Κερκυραίους συντάχθηκαν τώρα μαζί τους (πρόκειται για τους Κερκυραίους που είχαν προηγουμένως καταφύγει στην Αθήνα) και τους συγκέντρωσαν στην Αίγινα. Η σύλληψη των πρέσβεων, που θεωρούνταν πρόσωπα ιερά και απαραβίαστα, αντιστρατεύεται τους κανόνες του «διεθνούς δικαίου» της εποχής. Ωστόσο η ενέργεια των Αθηναίων δικαιολογείται στην παρούσα περίπτωση από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Ο Θουκυδίδης δεν κάνει ξανά λόγο στο έργο του για την τύχη αυτών των ομήρων.

1. **Γιατί οι Αθηναίοι συνέλαβαν τους πρέσβεις, παρά το ιερό και απαραβίαστο αυτών των προσώπων στην αρχαιότητα;**

Η ενέργεια των Αθηναίων να συλλάβουν τους πρέσβεις, που θεωρούνταν πρόσωπα ιερά και απαραβίαστα, εδώ δικαιολογείται από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Η αποστολή των πρέσβεων στην Αθήνα είχε διπλό σκοπό. Αφενός να πείσουν τους Αθηναίους ότι η δολοφονία του Πειθία και των εξήντα βουλευτών στο δικαστήριο της Κέρκυρας τους συνέφερε, και αφετέρου να διεγείρουν τα αισθήματα φιλοπατρίας των) δημοκρατικών Κερκυραίων (που είχαν καταφύγει εκεί), ώστε να μην προσπαθήσουν να αλλάξουν την νέα πολιτική κατάσταση που διαμορφώθηκε στο νησί. Δυστυχώς όμως η προσπάθεια αυτή της πρεσβείας απέτυχε, αφού οι Αθηναίοι συνέλαβαν τους πρέσβεις των ολιγαρχικών Κερκυραίων και όσους είχαν πείσει οι πρέσβεις, και τους συγκέντρωσαν στην Αίγινα για ασφάλεια. Η στάση αυτή των Αθηναίων ήταν αντιδεοντολογική και απάνθρωπη, διότι με αυτόν τον τρόπο όχι απλώς έδειξαν αδιαφορία για το θεσμό της πρεσβείας, αλλά και προέβησαν σε καταπάτηση των κανόνων διεθνούς δικαίου. Ωστόσο η ενέργεια των Αθηναίων δικαιολογείται στην παρούσα περίπτωση από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Ο λόγος για τον οποίο εκδήλωσαν τέτοια συμπεριφορά ήταν να αποτρέψουν την πολιτική των ολιγαρχικών.

1. **Οι Αθηναίοι δεν πείστηκαν από τους πρέσβεις και τους συνέλαβαν. Αυτό τι δείχνει;**

Η σύλληψη των πρέσβεων, που θεωρούνταν πρόσωπα ιερά και απαραβίαστα, αντιστρατεύεται τους κανόνες του «διεθνούς δικαίου» της εποχής. Ωστόσο η ενέργεια των Αθηναίων δικαιολογείται στην παρούσα περίπτωση από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Ο Θουκυδίδης δεν κάνει ξανά λόγο στο έργο του για την τύχη αυτών των ομήρων.

**ΓΡΑΜΜΑΤΙΚΗ**

1. **λαμβάνω < ξυλλαμβάνω, λαμβάνομαι (= παίρνω, δέχομαι) <ξύν (σύν) + λαμβάνω:**

**Ενεργ*.* Φ.:** ενεστ.: λαμβάνω, πρτ.: ἐλάμβανον, μέλλ.: λήψομαι, αορ. β’: ἔλαβον, παρακ.: εἴληφα,

υπερσ.: εἰλήφειν

ενεστ.: ξυλλαμβάνω, πρτ.: ξυνελάμβανον, μέλλ.: ξυλλήψομαι, αορ. β’: ξυνέλαβον,

παρακ.: ξυνείληφα, υπερσ.: ξυνελήφειν

**Παθ. Φ.:** ενεστ.: λαμβάνομαι, πρτ.: ἐλαμβανόμην, παθ. μέλλ.: ληθφήσομαι, αορ. β’: ἐλαβόμην,

παθ. αορ.: ἐλήφθην, παρακ.: εἴλημμαι, υπερσ.: εἰλήμμην

ενεστ.: ξυλλαμβάνομαι, πρτ.: ξυνελαμβανόμην, παθ. μέλλ.: ξυλληθφήσομαι, αορ. β’: ξυνελαβόμην,

παθ. αορ.: ξυνελήφθην, παρακ.: ξυνείλημμαι, υπερσ.: ξυνειλήμμην

1. **πείθω, πείθομαι = κάνω κάποιον να δεχτεί τη γνώμη μου**

**Ενεργ*.* Φ.:** ενεστ.: πείθω, πρτ.: ἔπειθον, μέλλ.: πείσω, αορ.: ἔπεισα, παρακ.: πέπεικα, υπερσ.: ἐπεπείκειν

**Παθ. Φ.:** ενεστ.: πείθομαι, πρτ.: ἐπειθόμην, μέλλ.: πείσομαι, παθ. μέλλ.: πεισθήσομαι,

αορ. β’: ἐπιθόμην, παθ. αορ.: ἐπείσθην, παρακ.: πέπεισμαι, υπερσ.: ἐπεπείσμην

**ΑΣΚΗΣΕΙΣ ΓΡΑΜΜΑΤΙΚΗΣ**

1. **ἔπεισαν**: Να γίνει χρονική και εγκλιτική αντικατάσταση στο γ’ πληθ.

|  |  |  |  |  |
| --- | --- | --- | --- | --- |
|  | ΟΡΙΣΤΙΚΗ | ΥΠΟΤΑΚΤΙΚΗ | ΕΥΚΤΙΚΗ | ΠΡΟΣΤΑΚΤΙΚΗ |
| ΕΝΕΣΤ. | πείθουσιν |  |  |  |
| ΠΡΤ. | ἔπειθον |  |  |  |
| ΜΕΛΛ. | πείσουσιν |  |  |  |
| ΑΟΡ. | ἔπεισαν | πείσωσιν | πείσαιεν | πεισάντων |
| ΠΡΚ. | πεπείκασι |  |  |  |
| ΥΠΕΡΣ. | ἐπεπείκειν |  |  |  |

1. **ἔπεισαν**: να κλιθεί η οριστική και η υποτακτική του β’ Αορίστου.

|  |  |
| --- | --- |
| Οριστική αορίστου β’ | Υποτακτική αορίστου β’ |
| ἔπιθον  ἔπιθες  ἔπιθε  ἔπίθομεν  ἔπίθετε  ἔπιθον | πίθω  πίθῃς  πίθῃ  πίθωμεν  πίθητε  πίθωσι |

**ΑΣΚΗΣΕΙΣ ΣΥΝΤΑΚΤΙΚΟΥ**

1. Να βρείτε το υποκείμενο της μετοχής **ελθόντων** στην αρχή του κεφαλαίου και να συμπληρώσετε το μετοχικό τύπο που λείπει στη δεύτερη παράγραφο και έχει ως υποκείμενο τη γενική πρέσβεων.

**Ἐλθόντων**: εννοείται ως υποκείμενο της μετοχής το **τῶν πρέσβεων.**

1. Να αναγνωριστούν συντακτικά οι μετοχές της 72.1. παραγράφου.

***Ἐλθόντων***= χρον. μτχ., γενική απόλυτη, ενν. υποκ. μτχ. τῶν *πρέσβεων*

***ὡς νεωτερίζοντας***= αιτιολογική μτχ. υποκ. αιτιολογίας, με υποκ. *τούς πρέσβεις* (συνημ. στο υποκ. ρ.)

***ξυλλαβόντες*** = χρονική μτχ. υπκ. μτχ. οἱ Ἀθηναῖοι (συνημμένη στο υποκ. ρ.),

τούς τε πρέσβεις = αντ. μτχ.

1. Να αναγνωριστούν συντακτικά οι παρακάτω όροι:

**οἱ Ἀθηναῖοι = υποκ. ρ. κατέθεντο**

**ἐς Αἴγιναν = εμπρόθετος προσδιορισμός τόπου**